O‘zbekiston Respublikasi prezidenti Shavkat Mirziyoyev amaliy tashrif bilan Anqara shahriga keldi. Esenbog‘a xalqaro aeroportida oliy martabali mehmonni Anqara muzofoti rahbariyati va boshqa rasmiy shaxslar kutib oldi. Tashrif dasturiga muvofiq, bugun davlatimiz rahbari Turkiya prezidenti Rajab Toyyib Erdo‘g‘an bilan uchrashuv o‘tkazadi. Ertaga, 16 mart kuni prezident Turkiy davlatlar tashkilotining favqulodda sammitida ishtirok etadi.